Mme wa Tankiso o ne a ngoreha haholo ha a le mosebetsing a rapela a re Modimo o mo thuse ngwana hae a se ke a hlaselwa ke batlatlapi jwalo ka ntatae.Hoseng ho hong le ho hong o ne a laya Tankiso haholo are, 'Tankiso ngwanaka...ke a o kopa.Ke seke ka utlwa le ka letsatsi le le leng hore wena o tsamaya le di tsotsi.Mamela ke o jwetse.Batho ba kgopo ba baholo ba sebedisa bana hore ba phetise merero e mebe ya bona.Ba thetsa bana ba kang wena ba tswang malapeng a hlophehileng ba ba tshepise ntho tse ding siyo ba ba rute ho sebedisa dithitifatsi ere ha bana bao ba se ba fetohile makgoba a dithitifatsi ba ba qobelle hore ba rekise mmele ya bona, ba ba qobelle hore ba rekise dithiyifatsi ba di tlatse hara setjhaba ke ka hoo o bonang bana ba bangata ba jang nyaope ba; e tjena kajeno.Ngwanaka.A ko mamele mmao ha a okgalema hle.O ya e bona ntlo yane ya bodumedi ba bohata akere? Ao Tankiso ngwanaka.Le ha o ka kgalla ha kae...o se ke wa kena ka hara yona.O tla jewa ke dinyamatsane.Tse ding tsa tsona di kgona ho bua.Batho ba phelang ka hara ntlo eo ke dihahabi tse tsamayang ka maoto a mabedi.O tla bona tosa le madinyana a yona ha oka kena ntlong eo Tankiso.'